Case ID: 1205909
Sentence 1: İşin halları: Məhkəmənin hökmünə əsasən, Təqsirləndirilən şəxs xx.xx.2013-cü il tarixdə, saat 03radələrində, Belarus Respublikası, Minsk şəhəri, Kalvariyskaya küçəsi, ev 1 ünvanın yaxınlığında sərxoş vəziyyətdə olarkən, Dyadyuk İvan Oleqoviçlə aralarında şəxsi münasibətlər zəminində yaranmış qarşılıqlı münaqişə zamanı ağır bədən xəsarətləri yetirmək niyyəti ilə İvan Dyadyuka qarşı qəsdən zorakılıq tətbiq etməklə, başına və bədəninin müxtəlif yerlərinə üzərində gəzdirdiyi bıçaqla ən azı dörd zərbə vuraraq ona sol qulaqətrafı çeynəmə nahiyəsinin (sol yanağın) silinməz dərəcədə zədələnməsi, sol yanağın açıq yarası, sol çiyinin və oksipital hissənin yumşaq toxumalarının yaraları, soldan qulaqətrafı tüpürcək vəzinin zədələnməsi kimi sağlamlığın qısa müddətə pozulmasına səbəb olan yüngül bədən xəsarətləri və sol ağ ciyərin ½ hissəsinə daxilə nüfuz edən sol plevra boşluğunda qan və hava yığılması ilə nəticələnən deşilmiş-kəsilmiş xəsarətlər yetirməklə İvan Dyadyuka həyatı üçün təhlükəli olan qəsdən sağlamlığa ağır zərər vurmuşdur.